Пјесн
Ах, престан'те, невине,
Окол' мене птичице!
Кому ви сад појете?
Еда ли се ругате
мени?
 
Ја сам бедна Сербија,
Која сам вам страдала.
Где су моји синови,
Храбри они хероји?
Пали!
 
Погледајте Марсово
Поље оно кроваво!
Погледајте с Авале
Синов' мојих гробове
свуда!

Сестра моја Венгрија
За ме заборавила,
Нит' велика Росија
Чује воздиханија
моја.
 
Моји младенци невини,
Витлејемским подобни!
Меч Иродов вас коси
И кров мене сву роси
ваша.
 
1813.

Извор 
 Лесковац Младен, Антологија старије српске поезије, Матица српска, СКЗ, Нови Сад, 1964, стр 115

Милован Видаковић